CELEX: 21991A0302(01)
Language: el
Date: 1991-02-25 00:00:00
Title: Συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας, η οποία καθορίζει το καθεστώς που εφαρμόζεται από 1ης Ιανουαρίου 1991, κατά την εισαγωγή στην Κοινότητα μη επεξεργασμένου ελαιολάδου καταγωγής Τυνησίας

Avis juridique important

|

21991A0302(01)

Συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας, η οποία καθορίζει το καθεστώς που εφαρμόζεται από 1ης Ιανουαρίου 1991, κατά την εισαγωγή στην Κοινότητα μη επεξεργασμένου ελαιολάδου καταγωγής Τυνησίας  

Επίσημη Εφημερίδα αριθ. L 056 της 02/03/1991 σ. 0022

ΣΥΜΦΩΝΙΑ  υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας, η οποία καθορίζει το καθεστώς που πρέπει να εφαρμόζεται, από 1ης Ιανουαρίου 1991, κατά την εισαγωγή στην Κοινότητα μη  επεξεργασμένου ελαιολάδου καταγωγής ΤυνησίαςΑ . Επιστολή της Κοινότητας  Κύριε . . . ,  Το καθεστώς που θα πρέπει να εφαρμόζεται, από 1ης Ιανουαρίου 1991, κατά την εισαγωγή στην Κοινότητα μη επεξεργασμένου ελαιολάδου, καταγωγής Τυνησίας, επανεξετάστηκε από την Κοινότητα και την Τυνησία σύμφωνα με το άρθρο 4 του πρόσθετου πρωτοκόλλου της  συμφωνίας συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας . Συμφωνήθηκε η λύση που αναφέρεται παρακάτω :  α ) για την περίοδο από 1ης Ιανουαρίου 1991 έως τις 31 Δεκεμβρίου 1993, ο διατάξεις του άρθρου 4 του πρόσθετου πρωτοκόλλου της συμφωνίας συνεργασίας θα συνεχίσουν να εφαρμόζονται κατά την εισαγωγή μη επεξεργασμένου ελαιολάδου των κωδικών ΣΟ 1509 10 10  και 1509 10 90, που λαμβάνεται εξ ολοκλήρου στην Τυνησία και μεταφέρεται κατευθείαν από τη χώρα αυτή στην Κοινότητα .  Η ανανέωση του καθεστώτος που καθορίζεται στο πρόσθετο πρωτόκολλο έχει σκοπό να υποστηρίξει τις προσπάθειες που έχει αρχίσει η Τυνησία για την αναδιάρθρωση του τομέα των εν λόγω ελαίων, με σκοπό την αύξηση, αφενός, της εσωτερικής κατανάλωσης ελαιολάδου  και, αφετέρου, των εξαγωγών του προϊόντος αυτού στην παγκόσμια αγορά .  Η Τυνησία θα συνεχίσει ενεργά τις προσπάθειές της στα πλαίσια των μέσων διαρθρωτικής προσαρμογής που αφορούν τον γεωργικό τομέα και, ειδικότερα, θα θέσει σε εφαρμογή μέτρα που θα έχουν τους ακόλουθους στόχους :  Ανάπτυξη της εσωτερικής κατανάλωσης ελαιολάδου :  - εφαρμογή μιας κατάλληλης πολιτικής τιμών που θα επιτρέπει τη δημιουργία, σύμφωνα με ένα προοδευτικό σύστημα, ευνοϊκότερης τιμής για το ελαιόλαδο σε σχέση με τα σπορέλαια,  - τροποποίηση της ρύθμισης σχετικά με τον εφοδιασμό της αγοράς της Τυνησίας προκειμένου να αυξηθεί προοδευτικά το τμήμα του ελαιολάδου στο μείγμα που πραγματοποιείται με τα εισαγόμενα σπορέλαια .  Ανάπτυξη των εξαγωγών ελαιολάδου στην παγκόσμια αγορά :  - κατάργηση του μονοπωλίου στο εξωτερικό του Εθνικού Οργανισμού Ελαίων ( ΟΝΗ ) και εφαρμογή μιας κατάλληλης ρύθμισης για την ανάπτυξη και τη διαφοροποίηση των δραστηριοτήτων εξαγωγής των ιδιωτικών φορέων .  Εφαρμογή μέτρων που θα έχουν σκοπό να βελτιώσουν την ποιότητα και τη συσκευασία του ελαιολάδου έτσι ώστε να ενθαρρυνθούν η εσωτερική κατανάλωση και οι εξαγωγές στην παγκόσμια αγορά -  β ) η Κοινότητα και η Τυνησία θα αρχίσουν, στα πλαίσια των κατάλληλων οργάνων, διάλογο που θα καλύπτει, αφενός, την εξέλιξη της παγκόσμιας και της κοινοτικής αγοράς ελαιολάδου και, αφετέρου, την εξέλιξη της αγοράς της Τυνησίας ( παραγωγή, κατανάλωση,  εξωτερικές συναλλαγές ), καθώς και τις διαρθρωτικές μεταρρυθμίσεις που αναφέρονται παραπάνω .  Για την εξέλιξη της αγοράς της Τυνησίας και τις διαρθρωτικές μεταρρυθμίσεις θα πρέπει να συντάσσεται έκθεση που θα διαβιβάζει, κάθε χρόνο, η Τυνησία στην Κοινότητα -  γ ) η Κοινότητα και η Τυνησία θα επανεξετάσουν το καθεστώς που εφαρμόζεται κατά την εισαγωγή ελαιολάδου, καταγωγής Τυνησίας, πριν από την 1η Ιανουαρίου 1992 καθώς και πριν από την 1η Ιανουαρίου 1994 . Κατά την επανεξέταση, θα λαμβάνεται ιδιαίτερα υπόψη η  κατάσταση της κοινοτικής αγοράς και η πολιτική της Κοινότητας στον τομέα αυτό .  Θα σας ήμουν υπόχρεος αν θέλατε να μου γνωρίσετε τη λήψη της παρούσας επιστολής και να μου επιβεβαιώσετε τη συμφωνία της κυβέρνησής σας με το περιεχόμενό της .  Με τιμή,  Εξ ονόματος  του Συμβουλίου των Ευρωπαϊκών Κοινοτήτων   Β . Επιστολή της Δημοκρατίας της Τυνησίας  Κύριε . . . ,  Έχω την τιμή να σας γνωρίσω τη λήψη σημερινής επιστολής σας, η οποία έχει ως εξής :  "Το καθεστώς που θα πρέπει να εφαρμόζεται, από 1ης Ιανουαρίου 1991, κατά την εισαγωγή στην Κοινότητα μη επεξεργασμένου ελαιολάδου, καταγωγής Τυνησίας, επανεξετάστηκε από την Κοινότητα και την Τυνησία σύμφωνα με το άρθρο 4 του πρόσθετου πρωτοκόλλου της  συμφωνίας συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας . Συμφωνήθηκε η λύση που αναφέρεται παρακάτω :  α ) για την περίοδο από 1ης Ιανουαρίου 1991 έως τις 31 Δεκεμβρίου 1993, ο διατάξεις του άρθρου 4 του πρόσθετου πρωτοκόλλου της συμφωνίας συνεργασίας θα συνεχίσουν να εφαρμόζονται κατά την εισαγωγή μη επεξεργασμένου ελαιολάδου των κωδικών ΣΟ 1509 10 10  και 1509 10 90, που λαμβάνεται εξ ολοκλήρου στην Τυνησία και μεταφέρεται κατευθείαν από τη χώρα αυτή στην Κοινότητα .  Η ανανέωση του καθεστώτος που καθορίζεται στο πρόσθετο πρωτόκολλο έχει σκοπό να υποστηρίξει τις προσπάθειες που έχει αρχίσει η Τυνησία για την αναδιάρθρωση του τομέα των εν λόγω ελαίων, με σκοπό την αύξηση, αφενός, της εσωτερικής κατανάλωσης ελαιολάδου  και, αφετέρου, των εξαγωγών του προϊόντος αυτού στην παγκόσμια αγορά .  Η Τυνησία θα συνεχίσει ενεργά τις προσπάθειές της στα πλαίσια των μέσων διαρθρωτικής προσαρμογής που αφορούν τον γεωργικό τομέα και, ειδικότερα, θα θέσει σε εφαρμογή μέτρα που θα έχουν τους ακόλουθους στόχους :  Ανάπτυξη της εσωτερικής κατανάλωσης ελαιολάδου :  - εφαρμογή μιας κατάλληλης πολιτικής τιμών που θα επιτρέπει τη δημιουργία, σύμφωνα με ένα προοδευτικό σύστημα, ευνοϊκότερης τιμής για το ελαιόλαδο σε σχέση με τα σπορέλαια,  - τροποποίηση της ρύθμισης σχετικά με τον εφοδιασμό της αγοράς της Τυνησίας προκειμένου να αυξηθεί προοδευτικά το τμήμα του ελαιολάδου στο μείγμα που πραγματοποιείται με τα εισαγόμενα σπορέλαια .  Ανάπτυξη των εξαγωγών ελαιολάδου στην παγκόσμια αγορά :  - κατάργηση του μονοπωλίου στο εξωτερικό του Εθνικού Οργανισμού Ελαίων ( ΟΝΗ ) και εφαρμογή μιας κατάλληλης ρύθμισης για την ανάπτυξη και τη διαφοροποίηση των δραστηριοτήτων εξαγωγής των ιδιωτικών φορέων .  Εφαρμογή μέτρων που θα έχουν σκοπό να βελτιώσουν την ποιότητα και τη συσκευασία του ελαιολάδου έτσι ώστε να ενθαρρυνθούν η εσωτερική κατανάλωση και οι εξαγωγές στην παγκόσμια αγορά -  β ) η Κοινότητα και η Τυνησία θα αρχίσουν, στα πλαίσια των κατάλληλων οργάνων, διάλογο που θα καλύπτει, αφενός, την εξέλιξη της παγκόσμιας και της κοινοτικής αγοράς ελαιολάδου και, αφετέρου, την εξέλιξη της αγοράς της Τυνησίας ( παραγωγή, κατανάλωση,  εξωτερικές συναλλαγές ), καθώς και τις διαρθρωτικές μεταρρυθμίσεις που αναφέρονται παραπάνω .  Για την εξέλιξη της αγοράς της Τυνησίας και τις διαρθρωτικές μεταρρυθμίσεις θα πρέπει να συντάσσεται έκθεση που θα διαβιβάζει, κάθε χρόνο, η Τυνησία στην Κοινότητα -  γ ) η Κοινότητα και η Τυνησία θα επανεξετάσουν το καθεστώς που εφαρμόζεται κατά την εισαγωγή ελαιολάδου, καταγωγής Τυνησίας, πριν από την 1η Ιανουαρίου 1992 καθώς και πριν από την 1η Ιανουαρίου 1994 . Κατά την επανεξέταση, θα λαμβάνεται ιδιαίτερα υπόψη η  κατάσταση της κοινοτικής αγοράς και η πολιτική της Κοινότητας στον τομέα αυτό .  Θα σας ήμουν υπόχρεος αν θέλατε να μου γνωρίσετε τη λήψη της παρούσας επιστολής και να μου επιβεβαιώσετε τη συμφωνία της κυβέρνησής σας με το περιεχόμενό της ."  Είμαι σε θέση να σας επιβεβαιώσω ότι η κυβέρνησή μου συμφωνεί με το περιεχόμενο της επιστολής αυτής .  Με τιμή,  Για την κυβέρνηση  της Δημοκρατίας της Τυνησίας